
                       ANUNŢ PRIVIND REZULTATUL PROCEDURII DE SELECŢIE


Programul de Cooperare Elveţiano-Român 
Proiectul „Asistenţă pentru consolidarea capacităţii instituţionale în domeniul formării judecătorilor şi procurorilor pentru aplicarea noilor legi”

Procedura de selecție a 4 experţi specializați în domeniul contenciosului administrativ/ achiziţiilor publice 

La data de 21 aprilie 2017 a fost declanşată, cu respectarea formelor de publicitate (publicare pe site-urile CSM şi INM), procedura de selecţie a 4 experţi specializați în domeniul contenciosului administrativ/ achiziţiilor publice, termenul limită pentru depunerea candidaturilor fiind 12 mai 2017.  

În urma publicării anunţului, a fost înregistrată candidatura domnului judecător Bogdan Cristea, de la Curtea de Apel Bucureşti. 

Comisia de evaluare s-a reunit la data de 17 mai 2017 şi a verificat, pe baza documentelor depuse de candidat, îndeplinirea criteriilor de selecţie indicate în anunţ şi în caietul de sarcini. 

În urma evaluării, comisia a admis candidatura şi a decis selectarea domnului judecător Bogdan Cristea pentru a participa în cadrul proiectului, în calitate de expert specializat în domeniul contenciosului administrativ/ achiziţiilor publice. 

